open-index/open-wikipedia-markdown huggingface dataset:
Charles Jean Marie Barbaroux

**Charles Jean Marie Barbaroux** (født 6. mars 1767 i Marseille; henrettet 25. juni 1794 i Bordeaux) var en fransk politiker.

## Liv og virke
### Den franske revolusjon
Etter studier i rettsvitenskaper markerte han seg snart som en revolusjonær og fikk stor oppslutning i hjembyen. Han arbeidet først som kommunesekretær for Marseille, som senere sendte ham som representant til Paris. Ved stormen på Tuileriene den 10. august 1792 kommanderte han den såkalte Marseille-bataljonen.

I september 1792 ble han representant for sitt hjemdepartement Bouches-du-Rhône ved nasjonalkonventet, og der sluttet han seg til girondistene. Ved denne tid ble han også nært tilknyttet Jean-Marie Roland de La Platière og hans hustru Madame Roland. Med store talegaver gikk han i konventet særlig ut *[[Berget]]*.

Ved slutten av 1792 fikk Barbaroux *Anklageakten* rettet mot kongen vedtatt. Han mente imidlertid at Ludvig XVI måtte holdes ved live og at nasjonalkonventets dom over ham skulle fremlegges til folkeavstemning. Etter at dette forslaget falt, sluttet han seg til dødsdommen mot den tidligere konge og at dommen måtte eksekveres *uten appell og uten opphør*.

I mai 1793 motsatte han seg i nasjonalkonventet uten hell å hindre at Velferdskomiteens (*[[Comité de salut public]]*) fullmakter ble utvidet. Likeså falt hans forslag om å innskrenke komitemedlemmenes handlingsrom.

### Motstander av Robespierre
På grunn av sin kritikk mot Maximilien de Robespierre og hans tilhengere, som han anklaget for å strebe etter dikatorisk makt, ble han forfulgt ved utbruddet av *[[Terroren]]* og den 2. juni 1793 ble han satt i husarrest. Det luktes ham imidlertid å flykte, først til Caen og senere til Bordeaux, der han grunnla en motstandsgruppe mot *Berget*.

Da hans sammensvergelse ble avslørt ble han arrestert sammen med Jérôme Pétion de Villeneuve og François Buzot og andre motstandere av Robespierre arrestert på landet nær Castillon. Han hadde da nettopp mislyktes i å ta sitt eget liv ved å skyte seg selv med pistol - han ble bare såret. Han ble så dømt til døden.

Den 25. juni 1794 ble han henrettet med guillotin.

## Utgivelse av brev
* *Correspondance et mémoires de Barbaroux* Œuvre posthume de Claude Perroud terminé par Alfred Chabaud Société de l'histoire de la révolution française, Paris, 1923. Lire en ligne (édition de 1822 chez Beaudouin fréres).

## Referanser


## Litteratur
* *Gondrom Weltgeschichte in Bildern.* Band 17, S. 142, Bayreuth 1981, ISBN 3-8112-0244-8
* Bernd Jeschonnek; *Revolution in Frankreich 1789 bis 1799 - Ein Lexikon*; s. 7, Akademie-Verlag Berlin 1989; ISBN 3-05-000801-6

## Eksterne lenker
*
Mong (andre betydninger)

**Mong** han henvise til:

*Mong, ei grend i Eigersund kommune i Rogaland
*Mong (navn), et kvinnenavn
*Uoffisielle måleenheter#Mong – valuta, en uoffisiell måleenhet som oppsto etter en budsjettoverskridelse på Mongstad i 1987–88.
Mong (navn)

:*For det norske gårds- og stedsnavnet Mong, se [[Mong]].*

**Mong** er et kvinnenavn som brukes i enkelte land i det sørlige Asia. Navnet er også kjent brukt som mannsnavn.

## Utbredelse

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Mong-Lan (f. 1970), vietnamesisk-amerikansk dikter
### Menn
* Jeong Mong-ju (1337&ndash;1392), koreansk minister
* Chung Mong-Koo (f. 1938), koreansk bedriftsleder
* Mong Palatino, filippinsk aktivist og ungdomsleder

## Referanser


## Eksterne lenker
Neptūnas Klaipėda

**Neptūnas Klaipėda**  er en basketballklubb fra Klaipėda i Litauen, som i 2014 debuterte i Euroleague.  Den ble grunnlagt i 1962 under navnet *BC Maistas*, men skiftet navn til det nåværende i 1964. Navnet er lånt fra den romerske havguden Neptun. De fleste spillerne kommer selv fra og er vokst opp i havnebyen Klaipėda.

## Referanser


## Eksterne lenker
* Klubbens hjemmeside
Utleveringspålegg

**Utleveringspålegg** er et tvangsmiddel i norsk straffeprosess hvor det blir gitt pålegg om utlevering av et bevismiddel. Vilkåret er at tingen «antas å ha betydning som bevis». Hovedvilkåret for å pålegge noen å utlevere et bevis er at vedkommende har vitneplikt i saken.

I utgangspunktet besluttes utleveringspålegg av en domstol. Dersom det «ved opphold er fare for at ettersforskningen vil lide» kan beslutning om utleveringspålegg bestemmes av påtalemyndigheten, men da slik at pålegget raskest mulig blir forelagt retten for godkjenning.

## Se også
* Beslag

## Referanser
Skjult fjernsynsovervåkning

**Skjult fjernsynsovervåkning** er et tvangsmiddel i norsk straffeprosess hvor fjernsynsovervåkning benyttes uten at vilkårene i personopplysningsloven om skilting osv. er oppfylt. Dette virkemiddelet kan benyttes på offentlig sted av politiet når det «foreligger skjellig grunn til mistanke om en eller flere straffbare handlinger som etter loven kan medførehøyere straff enn fengsel i 6 måneder». Virkemiddelet kan kun benyttes hvis «når slik overvåking vil være av vesentlig betydning for etterforskningen».

Beslutning om bruk av skjult fjernsynsovervåking treffes av en domstol. Tillatelsen skal alltid være tidsbegrenset, og ikke vare lenger en «strengt nødvendig». Tillatelsen kan være for maks fire uker om gangen.

## Referanser
Teknisk sporing

**Teknisk sporing** er et tvangsmiddel i norsk straffeprosess hvor politiet benytter elektronisk peilingsutstyr på en gjenstand for å kunne spore hvor gjenstanden befinner seg.

Påtalemyndighetene kan beslutte at teknisk sporing skal benyttes på gjenstander (slik som kjøretøy) når noen med «skjellig grunn mistenkes for en handling eller forsøk på handling som etter loven kan medføre straff av fengsel i 5 år eller mer» (eller en overtredelse av nærmere angitte straffebud).

Retten kan ved kjennelse beslutte at politiet kan plassere teknisk peilerutstyr i «klær eller gjenstander som den mistenkte bærer på seg», i «veske eller annen håndbagasje» eller at politiet kan foreta innbrudd for å plassere slikt utstyr. En domstol kan kun fatte en slik kjennelse når noen med «skjellig grunn mistenkes for en handling eller forsøk på handling som etter loven kan medføre straff av fengsel i 10 år eller mer» (eller overtredelse av nærmere angitte straffebud
Pål W. Lorentzen

**Pål Wergeland Lorentzen** (født 19. juli 1941 i Hosanger ved Bergen) er en norsk høyesterettsadvokat med særlig engasjement for ytringsfrihet og rettssikkerhet. Han var formann i Advokatforeningens hovedstyre fra 1988 til 1991.

## Utdannelse
Lorentzen har examen artium på reallinjen fra 1960 og juridisk embetseksamen fra Universitetet i Oslo fra 1968. I 1970-1971 hadde han studieopphold i Cambridge og London. Han fikk bevilling som advokat i 1971 og bevilling som høyesterettsadvokat i 1976.

## Virksomhet
Lorentzen var dommerfullmektig ved Lofoten sorenskriverembete i 1969-1970 og advokatfullmektig i Advokatfirmaet Greve, Greve og Greve i Bergen fra 1971. I 1976 ble han partner i advokatfirmaet som etter fusjon i 1991 skiftet navn til Thommessen, Krefting, Greve, Lund, senere forkortet til Thommessen. Lorentzen har ført en rekke saker for Høyesterett og også prosedert for Menneskerettsdomstolen i Strasbourg.

## Tillitsverv som advokat
Lorentzen var formann for advokatene i Bergen, Hordaland og Sogn og Fjordane krets av Den norske advokatforening i 1980-1982 og medlem av hovedstyret for Den norske advokatforening i 1984-1991. Fra 1988 til 1991 var han formann i hovedstyret. I 1994-2004 var han formann for foreningens rettssikkerhetsutvalg. I 2009 ble han oppnevnt som medlem av Stortingets menneskerettighetsutvalg som etter oppdrag fra Stortingets presidentskap, utarbeidet forslag til nye menneskerettighetsbestemmelser i Grunnloven.

## Andre tillitsverv
I studietiden stiftet Lorentzen musikkorpset Corpsus Juris ved juridisk fakultet i Oslo. Han var også revysjef for Blindernrevyen. Tilbake i Bergen ble han i 1983 medlem av styret for Bergen filharmoniske orkester. Fra 1997 til 2008 var han styreleder. Han ble medlem av styret for Festspillene i Bergen i 1992 og ble av Kulturdepartementet utpekt til styreleder der fra 2008 til 2012. Lorentzen har også vært styreleder i Kavlifondet og i Sparebanken Vest. I 2010 tok han initiativet til etableringen av Norsk klimastiftelse hvor han også ble styreleder.

## Referanser


## Kilder
* Norsk biografisk leksikon, https://nbl.snl.no/P%C3%A5l_W_Lorentzen
* Norsk klimastiftelse, http://klimastiftelsen.no/
* Thommessen, http://www.thommessen.no/mennesker/faste-advokater--senioradvokater/pal-w-lorentzen/

## Eksterne lenker
*
Trinidad og Tobagos sentralbank

**Trinidad og Tobagos sentralbank** (engelsk: **Central Bank of Trinidad and Tobago**) er sentralbanken i Trinidad and Tobago. 

Sentralbanken ble etablert i 1964, og har hovedkontor i Port of Spain. 

## Historie
Fra slutten av 2. verdenskrig var Trinidad og Tobagos finanssektor dominert av utenlandske institusjoner, som British Currency Board. Trinidad og Tobago fikk sin uavhengighet fra Storbritannia 31. august 1962, og i 1964 ble Trinidad og Tobagos sentralbank etablert. 

På 1970- og 80-tallet slet Trinidad og Tobago økonomisk, og økonomien kollapset nesten. Sentralbanken spilte da en viktig rolle i å yte kortsiktig kreditt til bankene i landet. Til tross for dette gikk fem av finansinstitusjonene konkurs. Gjennom 1990-tallet gjennomgikk finansnæringen reformer. I samarbeid med  IMF og Verdensbanken ble finansnæringen liberalisert, og i 1993 ble First Citizens' Bank etablert, ved en sammenslåing av de tre statseide bankene National Commercial Bank (NCB), Trinidad Co-operative Bank (TCB) og Workers' Bank. 

I 2013 ble sentralbanken medlem nr 100 i Alliance for Financial Inclusion.

## Hovedoppgaver
Sentralbankens hovedmålsetting er å bidra til pengemessig og økonomisk stabilitet, samt tillit til Trinidad og Tobagos økonomi.

Hovedoppgavene er definert i sentralbankloven fra 1964, og er bl.a.:
* Utstede og trekke tilbake landets valuta
* Utvikle og implementere landets pengepolitikk
* Være regjeringens bank og rådgiver
* Være bankenes bank
* Utstede verdipapirer på vegne av regjeringen
* Styre valutahandel og jobbe for stabil valutakurs
* Forvalte landets valutareserver
* Bidra til økonomisk stabilitet
* Samle relevante økonomiske data og drive forskning

## Sentralbanksjef
Pr mars 2018 er Alvin Hilaire sentralbanksjef. Han ble utnevnt til sentralbanksjef 23. desember 2015, og overtok etter Jwala Rambarran.

Visesentralbanksjef er Sandra Sookram.

## Se også
* Liste over verdens sentralbanker

## Referanser


## Eksterne lenker
*
Beslag

:**''Beslag** kan også være en gjenstand, typisk utført i metall, som brukes til forsterkning, beskyttelse eller feste av bygnings- eller møbeldeler. Se bygningsbeslag eller ekspansjonsbeslag.*

*'Beslag''' er et tvangsmiddel i norsk straffeprosess som består i at politiet setter seg i besittelse av den beslaglagte tingen frem til en sak er avgjort. Både mistenktes og tredjemenns ting kan beslaglegges.

Hovedvilkåret for at en ting kan beslaglegges er at den «antas å ha betydning som bevis». I tillegg kan det være grunnlag for beslag at tingen antas å kunne inndras (etter inndragningsreglene i straffeprosesslovens kapittel 2), eller at den antas å kunne kreves utlevert av fornærmede i straffesaken.

I utgangspunktet besluttes beslag av ting mot besitterens vilje av påtalemyndighetene. En slik beslutning skal så langt det er mulig være skriftlig og opplyse om «hva saken gjelder, formålet med beslaget og hva det skal omfatte». Hvis særlige grunner taler for det kan påtalemyndigheten bringe spørsmålet inn for en domstol, som da treffer en beslutning om eventuelt beslag.

Den som får sin ting beslaglagt etter beslutning av påtalemyndigheten kan få beslagets rettmessighet prøvd av en domstol, og påtalemyndighetene er forpliktet til å informere om dette ved beslag.

Beslag kan også utføres av politimann uten at det er besluttet av påtalemyndigheten når han utfører ransaking eller pågripelse, «og ellers når det er fare ved opphold». Når en mistenkt tas på fersk gjerning kan også beslag utføres av privatpersoner. Beslag foretatt av politimann eller privatperson skal straks meldes fra om til påtalemyndigheten, som tar stilling til om beslaget skal opprettholdes.

For dokumenter o.l. kan taushetsplikt eller fritak fra vitneplikt utgjøre begrensninger i adgangen til beslag.

Når et sak er avgjort skal den beslaglagte tingen returneres til rette eier. Hvis det er tvist om hvem som eier tingen avgjør retten ved kjennelse om den skal forbli beslaglagt frem til tvisten er løst ved en domstol, eller om den skal utleveres til en, enten mot eller uten sikkerhetsstillelse.

## Se også
* Konfiskasjon, lovlig form for inndragelse av offentlig autoritet
* Midlertidig forføyning
* Utleveringspålegg

## Referanser
Kathrine Kleveland

**Kathrine Kleveland** (født 1966) er en norsk politiker (Sp) og organisasjonskvinne, fra 2014 til 2020 leder i Nei til EU. I stortingsvalget 2017 var hun Senterpartiets førstekandidat i Vestfold. I stortingsvalget 2021 ble hun innvalgt.

Kleveland har vært leder for Vestfold Bygdekvinnelag i tre år (2005 -2008) og  Norges Bygdekvinnelag i seks år (2008-2014). Hun har vært styreleder for i Stiftelsen Skolematens venner og vært engasjert i å utvikle et nettverk for GMO-fri mat. Kleveland har vært leder i Vestfold Senterparti og sentralstyremedlem i Senterpartiet. I 2013 var hun listetopp for SP i Vestfold.

Hun har bakgrunn som grafisk designer. Hun er bonde på gården Bergan i Holmestrand, en gård hun driver med mann og barn.

## Referanser


## Eksterne lenker
*
Tilståelsessak

En **tilståelsessak** er i norsk straffeprosess et eget prosesspor for en straffesak hvor den siktede avgir en uforbeholden tilståelse av det straffbare forhold vedkommende er tiltalt for. Slike saker kan føres under forenklede straffeprosessrettslige regler. En dom i en tilståelsessak kalles en *tilståelsesdom*.

En straffesak kan kun kjøres som tilståelsessak hvis siktede samtykker og påtalemyndigheten fremsetter begjæring om det. Det er domstolen som beslutter at saken kan kjøres som tilståelsessak, og slik beslutning skal kun gis hvis domstolen «ikke finner det betenkelig» og saken gjelder en straffbar handling som ikke kan medføre fengsel i 10 år eller mer, siktede har gitt en uforbeholden tilståelse som «styrkes av de øvrige opplysninger». For visse lovovertredelser, promillekjøring og kjøring uten førerkort, er det bestemt at det er tilstrekkelig at siktede «erklærer seg skyldig».

En uforbeholden tilståelse må foreligge både for skyldspørsmålet og omstendigheter av betydning for straffutmålingen. Tilståelsen må dekke både de subjektive og objektive sidene av straffebudet. Det er tilstrekkelig at siktede tilstår de faktiske forhold, selv om han ikke erklærer seg skyldig (f.eks. ved å erkjenne at forholdet rammes av straffeloven).

Besluttes det at det skal føres tilståelsessak kan tingretten pådømme saken uten tiltalebeslutning eller hovedforhandling. Saken kan da dømmes med kun én dommer og i visse tilfeller uten at siktede har forsvarsadvokat.

## Referanser
Østre torg

**Østre torg** er et torg i Hamar by. Det markerer starten på gågata, som går fra Østre torg til Hamar kulturhus ved Stortorget. Torget finnes på kart fra 1848, før Hamar fikk bystatus. 

I starten ble torget mye brukt til fritidsaktiviteter, som lekene kara holoball og kaste på stikka, og diverse idrettsaktiviteter. Fra 1881 til 1896 var det en årlig hesteutstilling på torget, noe som ga det tilnavnet «hestetorvet». I 1909 ble torget stengt for trafikk etter forslag fra Stemmerettsforeningen, som ville at barna skulle kunne bruke torget som lekeplass mellom klokka 8 og klokka 20, mot store protester fra byens gårdeiere. Senere fungerte det som rutebilstasjon.

I 1988-89 ble det bygget parkeringshus under torget, og den omstridte bygningen som bare kalles «ubåten» ble oppført. 

Hamar postkontor lå tidligere på Østre torg helt siden 1885 til 2021 da ble det lagt ned.

## Historisk galleri

Fil:Hamar, Hedmark, Norway (6230612545).jpg|Østre torg sommeren 1948
Fil:Original city map for Hamar Norway 1848.png|Kart over Hamar fra 1848. Plass 51 er Østre torg.
File:Østre torg.jpg| Ukjentårstall  
File:Østre torg rutebilstasjonen 0401-04151.jpg|Rutebilstasjonen på Østre torg i Hamar. Normann-bilde fra Domkirkeoddens fotosamling i Digitalt museum. 
File:Østre torg rutebilstasjon 0401-01209.jpg| Østre torg med rutebilstasjonen sett fra rutebiltaket i 1951. Normann-postkort i Domkirkeoddens fotoarkiv. 
File:Hamar. - no-nb digifoto 20160519 00015 NB NKF P 05 A 019.jpg| Østre torg på 1960-tallet. 
File:Hamar. - no-nb digifoto 20160519 00025 NB NKF P 05 A 029.jpg| Østre torg på 1960-tallet. 
File:Per Flatberg Trond Giske.jpg| Trond Giske (Ap) diskuterer med Per Flatberg (Nord-Trøndelag) på Naturvernforbundets miljøtorg på Hamar.


## Referanser
Fylkesvei 4806

**Fylkesvei 4802** går mellom Storevik på Fosen og Søravåge i Karmøy.

Før T-forbindelsen ble tatt i bruk 2013 var veien del av 

Frem til 2019 hadde veien betegnelsen fylkesvei 831 (Rogaland).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Soneburg slott

**Soneburg slott** (*Sonnenburg*, estisk: *Maasilinn*) var et slott i Maasi i den nåværende Orissaare kommune på den estiske øyen Øsel (estisk: *Saaremaa*).

Slottsborgen ble oppført av Den liviske orden i det 14. århundre, for å erstatte det tidligere Pöide, som var blitt ødelagt av øselianerne. Byggingen pågikk til godt inn i det 16. århundre. Initiativtager til det nye støttepunktet var ordensmesteren *Burchard von Dreileben* hvis byggeinnsats senere ble etterfulgt av *Goswin von Herike*. I 1518 ble anlegget forsterket med kanontårn og bastioner. 

## I dansk eie
Etter Ordenstatens kollaps overgav Sonenburgs siste fogd *Wulf Heinrich Luedinghausen* borgen til lensmannen på Ahrensborg, prins Magnus og danskene, som to år senere ødela den. Svenskene inntok og forsterket borgen to ganger under Livlandskrigen i 1568 og 1575, hvoretter kong Frederik II lot den sprenge i 1576.  

## I svensk eie
Sverige gjorde krav på slottet frem til Freden i Knærød i 1631, da kravene ble oppgitt. Gjennom Den andre freden i Brømsebro, tilfalt borgen og hele Øsel Sverige.

Borgruinen ble fredet i 1999, og har siden gjennomgått restaureringer og kommet under tak. 

## Referanser


## Eksterne lenker
*
Allantois

**Allantois** er en fosterhinne som finnes hos alle amnioter (krypdyr, fugler og pattedyr). Hinnen danner en pose rundt endetarmsåpningen hos fosteret og tar opp avfall fra fosterets fordøyelse, i første rekke nitrogenholdige stoffer som ammoniakk, urea eller urinsyre. Disse ville ellers lekket inn i amnion-hinnen og forgiftet fosteret. For amfibier og fisker er dette ikke noe problem, da deres avfall stort sett er form av amoniakk som er svært vannløslig og forsvinner raskt ut fra egget ved diffusjon. Hos fisk mangler allantois helt, mens den finnes som en liten struktur hos amfibier. Hos eggleggende dyr på land må derimot slike stoffer holdes unna fosteret på andre måter. Her er allantois en dominerende del av egget, og vil etter hvert omslutte fosteret helt og gro sammen med chorion. Etter fullført fosterutvikling, vil allantois falle av og ligge igjen i egget.

Urinblæren dannes på fosterstadiet fra de innerste delene av allantois. Hos morkakedyr vil allantois være med å danne navlestrengen samme med plommesekken, men vil siden løses opp og tilbakedannes etterhvert som navlestrengen og morkaken tar over funksjonen med å fjerne avfall.

## Referanser
Verdenscupen i skihopping 1988/89

**Verdenscupen i skihopping 1988/89** var den tiende verdenscupsesongen i skihopping. Sesongen startet 3. desember 1988 i Thunder Bay og avsluttet 26. mars 1989 i Planica. Svensken Jan Boklöv vant verdenscupen sammenlagt, mens Norge vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
Bideford

** Bideford** er en historisk havneby ved utløpet av elven Torridge i nordlige Devon i sørvestlige England. Den er administrasjonsbyen i det administrative distriktet Torridge. Statlig statistikk viser at det var registrert 17 107 innbyggere ved Bideford i 2011, det høyeste noensinne. Mellom 2011 og 2026 er det forventet at befolkningen vil øke med ytterligere 9 689 innbyggere.

Bideford ble gitt charter i 1272 for å holde marked, og har holdt mange markeder opp gjennom århundrene. Middelalderens marked ble en gang hold i nærheten av hvor enden av High Street er i dag.

## Toponymi
I gamle opptegnelser er Bideford nedtegnet som henholdsvis Bedeford, Byddyfrod, Bedyford, Bydeford, Bytheford og Biddeford. Etymologien av navnet betyr «ved vadestedet» (som i Oxford = okse + kryssningspunkt/vadested), og nedtegnelser viser at før det var en bro der var det et vadested hvor elven er estuar, og ved lavvann er det mulig, om enn ikke rådelig, å krysse elven ved å vade til fots.

## Referanser


## Eksterne lenker
* 
* 
* Bideford Town Council
* East-the-Water
* Bideford Festivals Committee
Nordøstlig laika

**Nordøstlig laika** (*Sewero-Wostotschnaja Jesdowaja Sobaka*) er et paraplynavn for flere lokale varianter av laikahunder som finnes i det østlige Sibir og tilliggende områder. Noen av variantene inngikk opprinnelig under begrepet Amurlaika, som dannet base for opprettelsen av østsibirsk laika. Imidlertid viste det seg at flere av variantene ikke var typiske mellomstore jaktlaikaer, men snarere storvokste sledehunder. Det førte til at jakutisk laika, Kamtjatka laika og tsjuktsjisk laika ble trukket ut av definisjonen Amurlaika og skilt ut som egne sledehundraser. Det er derfor disse tre variantene som nå danner grunnlaget for den nye benevnelsen *nordøstlig laika*, men det er fortsatt uklart om det blir en felles rasebenevnelse eller tre ulike.
Verdenscupen i skihopping 1989/90

**Verdenscupen i skihopping 1989/90** var den første verdenscupsesongen i skihopping. Sesongen startet 3. desember 1989 i Thunder Bay og avsluttet 25. mars 1990 i Planica. Finnen Ari-Pekka Nikkola vant verdenscupen sammenlagt, mens Østerrike vant nasjonscupen.

## Kalender
### Menn

## Resultater

### Sammenlagt

### Nasjonscupen

## Referanser
Frank Mann

**Frank Drury Mann** (1878–1966) var en engelsk fotballspiller. Mann, som var kantspiller, er kjent fra sine opphold i Huddersfield Town og Manchester United.

Mann spilte som amatør for Newark Town, Leeds City, Lincoln City og Aston Villa, før han ble profesjonell spiller med sistnevnte mai 1911. Mann gikk til Huddersfield året etter, og til Manchester United i 1922. Mann bidro til klubbens opprykk i 1925. Han forlot klubben i 1930 til fordel for amatørfotballspill i Mossley.

## Referanser


## Litteratur
* 
* 

## Eksterne lenker
* «Frank Mann», spillerstatistikk fra StretfordEnd.co.uk 
* «Frank Mann», spillerprofil på AstonVillaPlayerDatabase.com
Fanarioter

**Fanarioter** (gresk: Φαναριώτες) er de grekere som var bosatte i Fener (Φανάρι) etter Konstantinopels erobring av tyrkerne, for det meste grekere av høy byrd. Deretter ble det en betegnelse for det greske embetsmannsaristokrati i tyrkisk tjeneste. 

«Fanariot» betyr «person fra Fanar». Fener er et gresk område i Konstantinopel, der patriarken av Konstantinopel, *[[primus inter pares]]* innen de ortodokse kirker, har sitt sete. Da osmanene overtok suvereniteten over området i 1453, overtok sultanen formelt og i praksis den bysantinske keisers overhøyhet over de kristne der. Patriarken ble imidlertid erkjente av osmanene som etnark, folkeledere, over menighetsmedlemmene i den ortodokse kirke. Denna rolle fikk han på grunn av at osmanene ikke skilte mellom religion og nasjonalitet, og derfor betraktet alle medlemmer av den ortodokse kirke som en nasjonalitet.

Patriarken og hans nærmeste i Fanar ble derigjennom hovedfigur for hellenismen i Det osmanske rike, og et nav for grekere som levde i rikets forskjellige deler. Presteskapet klarte å infiltrere den statlige organisasjon og skaffe seg innflytelse der på 1600-tallet, ved det at de ble benyttet som tolker (*[[dragoman]]*). Dette maktforholdet dro til seg interessen fra den bysantinske adel.

Fanariotene ble en maktfaktor av betydning først på 1700-tallet. Før dette var det sørslavere som hadde best forbindelse med herskerne. De ble ofte vervet til hæren. 

Bortsett fra at de skaffet seg sentrale stillinger innen utenrikspolitikken, innehadde fanariotene fra tidlig på 1700-tallet til den greske frihetskrig også nesten uavbrutt hospodarverdighetene i Moldavia og Valakia. Fra dem ble rekruttert også det høyere greske presteskapet i de kristne Balkanlandene som tyrkerne erobret. 

Fanariotene hadde ofte en anselig utdannelse og virket fortjenstefullt for sine landsmenns intellektuelle og materielle beste. På dette vis fremmet fanoriotene sin nasjonalisme. Men deres anhengighetsforhold til den tyrkiske regjering likesom deres utpressinger av de øvrige underkuede kristne nasjonalitetene og streben etter å undertrykke disses frihetskamp gav dem et dårlig rykte i Balkanhalvøyas historie. Etter den greske frihetskrigen (1821-29) overflyttet størstedelen av aristokratiet i Fanar til Hellas eller bosatte seg senere i Romania. Flere fanarioter var bojarer.

## Noen fanariotiske slekter
* Argyropoulos
* Callimachi (*Călmaşu*), opprinnelig en bojarslekt fra Moldavia
* Cantacuzino
* Caradjas (*Caragea*)
* Ghikas (*Ghica*, *Ghyka* eller *Ghika*), opprinnelig fra Epiros
* Kavadas (Kavvadas)  
* Mavrocordatos (*Mavrocordat*)
* Mavrogenes (*Mavrogheni*)
* Mourousis (*Moruzi*)
* Musurus 
* Racovitza (*Racoviţă*), opprinnelig en bojarslekt fra Valakia
* Rosetti (*Ruset* eller *Russeti*)
* Soutzos (*Suţu* eller *Sutzu*)
* Ypsilantis (*Ipsilanti*)

## Litteratur
* 

## Eksterne lenker
* 
* Det økumeniake patriarkats websider
Harry Rowley

**Henry Bowater «Harry» Rowley** (født 23. januar 1904 i Bilston, død 19. desember 1985) var en engelsk fotballspiller. Rowley, som var spiss, har spilt for flere klubber i Manchester-regionen, blant disse Manchester United og Manchester City.

Rowley er en av få spillere som har signert mer enn en gang for Manchester United, og han ble etter sin første periode i klubben, byttet mot Manchester Citys Bill Ridding i 1932.  Rowley signerte sin andre periode for Manchester United desember 1934, og ble senere med på opprykk og nedrykk med klubben.

## Referanser


## Litteratur
* 
* 
* 

## Eksterne lenker
* «Harry Rowley», spillerstatistikk fra StretfordEnd.co.uk
An-Nabk

**An-Nabk** eller **Al-Nabk** (arabisk النبك) er en by i Syria som administrativt hører til Rif Dimashq og er senteret i Qalamoun. Den ligger 81&nbsp;km nord for Damaskus og sør for Homs, 1255 meter over havet I 2014 hadde den 90&nbsp;000 innbyggere, og var dermed den 35. største byen i Syria.  St. Moses abyssineren-klosteret (*Deir Mar Musa al-Habashi*) ligger i Antilibanon-fjellene nær Nabk og er datert tilbake til minst 500-tallet. Innbyggerne er hovedsakelig sunnimuslimer, katolikker og syrisk kristne.

## Historie
Al-Nabk ble nevnt av arabiske geografer på 1100- og 1200-tallet. Ibn Jubayr skrev at det var en landsby nord for Damaskus «med mye rennende vann og vide enger.» Yaqut al-Hamawi skrev i 1225 at den «er en fin landsby med glimrende forsyninger. Her er en merkverdig kilde som har kaldt vann om sommeren, og klart, flott vann. De sier at kilden er ved Yabrud.»

## Landemerke
Deir Mar Musa al-Habashi, klosteret for St. Moses abyssineren, ligger ovenfor byen i vest.

## Referanser


## Eksterne lenker
* Al Nabk.net
* Al Nabk.com
* 4nabk.com
Deir Mar Musa al-Habashi

**Mar Musa** eller **Deir Mar Musa al-Habashi**  (gammelsyrisk: ܕܝܪܐ ܪܡܪܝ ܡܘܫܐ ܟܘܫܝܐ, *deiro d-mor mūše kūšoyo*;  / ALA-LC: *dayr mār Mūsá al-Ḥabashī*, som betyr **St. Moses abyssineren-klosteret** er et kloster av den syrisk-katolske kirke, nær byen Nabk,om lag  nord for Damaskus, på et østlig utspring av Antilibanon-fjellene. Hovedkirken i anlegget har dyrebare fresker som er datert til 1000- og 1100-tallet.

## Arkeologi
En eldgammel bygning, steinsirkler og graver er blitt oppdaget nær klosteret i 2009 av arkeologen Robert Mason fra Royal Ontario Museum. Mason mente at ruinene kunne være fra ca 8.000 år f.Kr. og sannsynligvis ble konstruert i neolittisk tid (som Qaraoun-kulturen i Antilibanon). Krig har foreløpig (2014) hindret videre utforskning.

## Referanser


## Eksterne lenker
* 
* Nettside for Deir Mar Musa al-Habashi
* Pictures of Deir Mar Musa (scroll to bottom)
Genti Lako

**Gentian «Genti» Lako** (født i 1978 i Tirana, Albania) er en albansk musikkprodusent, musiker, komponist og låtskriver. Lako begynte med musikk i seksårsalderen, og i en periode på 1990-tallet var han gitarist og vokalist i bandet Radical Obscurity. Mellom 1999 og 2004 arbeidet Lako som produsent i Top Albania Radio.

I 2003 grunnla han musikkstudioet Genti Lako Studio i Tirana, og han begynte å lage musikk til artister som Besa Kokëdima, Irma Libohova, Evis Mula, Greta Koçi, Mariza Ikonomi og Manjola Nallbani. Genti Lako har komponert musikken til Festivali i Këngës-bidragene «Mall i tretur» i 2007, «Rastësi» i 2010, «Lulet mbledh për hënën» i 2011, «Kush ta dha këtë emër» i 2012 og «Zemërimi i një nate» i 2013. 

«Zemërimi i një nate» vant Festivali i Këngës, og ble dermed valgt som Albanias bidrag i Eurovision Song Contest 2014, fremført av Herciana Matmuja. 

## Referanser


## Eksterne lenker
*
Europakommisjonens president

**Europakommisjonens president** velges av Europaparlamentet etter forslag fra Det europeiske råd. Europakommisjonen er en av EUs institusjoner. Forslaget på president skal gis med kvalifisert flertall, samtidig som det «tas hensyn» til det sist avholdte valget til Europaparlamentet. Presidenten velges deretter av Europaparlamentet med krav om absolutt flertall.

## Oppgaver
Presidenten leder Europakommisjonen og fastlegger i henhold til EU-traktaten artikkel 17, retningslinjene for kommisjonens utøvelse av sine verv (retningslinjekompetanse). Kandidaten klargjør de retningslinjene hen vil følge, før valget av president. 

Presidenten bestemmer over kommisjonens organisasjon, hvilken kompetanse de enkelte medlemmer av kommisjonen skal ha og kan endre kommissærenes arbeidsområder. Presidenten skal påvirke den politiske dagsorden til beste for det europeiske fellesskap.

## Liste over presidenter
### Den høye myndighet for Det europeiske kull- og stålfellesskap

### Kommisjonen for Euratom

### Kommisjonen for Det europeiske økonomiske fellesskap (EEC)

### Kommisjonen (sammenslått) for De europeiske fellesskap og senere Den europeiske union

## Referanser


## Eksterne lenker
* 
* PRESIDENT (2014–2019) Jean-Claude Juncker
Hordaland Skøytekrets

**Hordaland Skøytekrets** (tidligere *Vestlandske Skøytekrets*) er en særkrets som fungerer som et bindeledd for idrettene som sorterer under Norges Skøyteforbund (hurtigløp på skøyter, kunstløp, rulleskøyter, kortbaneløp og roller derby) i Hordaland. I Hordaland er det hurtigløp på skøyter som er den dominerende idretten, men det er også stor aktivitet innen kunstløp, rulleskøyter og roller derby.

Rogaland Skøytekrets ble skilt ut fra Vestlandske Skøytekrets i 1971. 
I 1986 ble Vestlandske Skøytekrets delt i *Hordaland Skøytekrets* og Sogn og Fjordane Skeisekrins.

Hordaland Skøytekrets er ansvarlig for at det arrangeres kretsmesterskap på hurtigløp på skøyter og i kunstløp. En av medlemsklubbene er teknisk arrangør.

Hordaland Skøytekrets deler årlig ut stipend til unge utøvere i skøytekretsen.

;Andre arrangement
* Skøytekretsting

## Medlemsklubber

Oppdatert per 2020.

*Austevoll Idrettsklubb, skøyter
*Bergen Kunstløpklubb
*Bergen Skøyteklubb
*Fana Idrettslag, skøyter
*Fana Idrettslag, kunstløp
*Hardanger Skøyteklubb
*Rong Idrettslag, skøyter
*Stord Idrettslag, skeiser
*Skuteviken Skøite Club
*Bergen Roller Derby Klubb
*Loddefjord Idrettslag, kunstløp

;Tidligere medlemsklubber
*Nordhordland Skeiseklubb
*Fitjar Idrettslag, skøyter
*Nordre Holsnøy Idrettslag
*Nordås Idrettslag, skøyter
*Nordås Skøyteklubb
*Idrettslaget Solid, skøyter
*Idrettslaget Trio, skøyter
*Voss Skeiselag
*Årstad Idrettslag, skøyter

## Styresammensetning i Hordaland Skøytekrets

**For perioden 2019-21 består styret i HSK av følgende:**
*Martin Halvorsen (Styreleder)
*Anita Pryme Hystad (Nestleder)
*Petter Bentsen (Kasserer)
*Håvard Raddum (Sekretær)
*Sissel Borgen (Styremedlem)
*Siv Kristin Stakkestad (Styremedlem)
*Arthur Farestveit (Varamedlem)
*Pernille Schaathun Berge (Varamedlem)
*Arnt-Inge Solvang (Varamedlem)

## Referanser


## Eksterne lenker
*
Hildeoc

**Hildeoc** (*Ildeoc*) var konge over langobardene i andre halvdel av det femte århundre. Han etterfulgte sin far, kong Lethu.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere.

Hovedkilden til langobardenes historie, *Historia Langobardum* av Paulus Diaconus (fra ca 790), er svært sparsom på opplysninger om Hildeoc. Hans far Lethu skal ha regjert i førti år som langobardenes tredje konge og Hildeoc overtok etter ham. Innsettelsen av Hildeoc markerer innføringen av de letingiske dynastis arverett til tronen hos langobardene. Det letingiske dynasti er oppkalt etter Hildeocs far Lethu. Etter hans død ble kongemakten overlatt til Gudeoc.

I Hildeocs regjeringstid var langobardene bosatt i den romerske provinsen Noricum etter at de tidligere hadde beseiret hunerne i dette området. Siste halvdel av 400-tallet, da Hildeoc levde, var preget av stor uro etter hunernes nederlag og Attilas fall i 453, og kampene mellom herulerne i Italia under ledelse av Odovakar og rugierne med deres konge Feletheus.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Cate Blanchetts filmografi

**Cate Blanchetts filmografi** omfatter 53 spillefilmer (per juli 2021), i tillegg til hennes medvirkning i fjernsyn og teater.

Cate Blanchett (født 1969) er en australsk skuespiller. Hun hadde sin spillefilmdebut i rollen som en sykepleier i dramafilmen *[[Paradise Road (film fra 1997)|Paradise Road]]* i 1997.

Hun spilte tittelrollen som Elisabeth I av England i *[[Elizabeth (film)|Elizabeth]]* (1998); for dette vant hun en Golden Globe og en BAFTA-pris, og ble nominert til Screen Actors Guild Award og Oscar for beste kvinnelige hovedrolle. Det var denne filmen som gav henne internasjonal kjendisstatus. Siden den gang har hun vært Oscar-nominert for rollene i *[[The Aviator]]* (2004), *[[Notes on a Scandal]]* (2006), *[[I'm Not There]]* (2007), ** (2007), *[[Blue Jasmine]]* (2013) og *[[Carol (film)|Carol]]* (2015), og hun vant prisen to ganger for skildringene i *The Aviator* og *Blue Jasmine*. Hun har spilt alven Galadriel i to filmserier basert på Tolkiens bøker: ''Ringenes herre''-trilogien (2001–2003) og ''Hobbiten''-trilogien (2012–2014).

Cate Blanchett har også produsert to filmer: kortfilmen *[[Bangers (kortfilm)|Bangers]]* (1999) og dramafilmen *Carol* (2015). Hun begynte karrieren på scenen og har deltatt i en rekke oppsetninger. Blanchett har selv stått for regien for tre teaterstykker.

## Filmer

## Dokumentarfilmer

## Fjernsyn

## Teater

## Se også
* Liste over filmpriser og prisnominasjoner tildelt Cate Blanchett

## Referanser


## Eksterne lenker
* 
*
Jack Griffiths

**John «Jack» Griffiths** (født 15. september 1908 i Fenton, død 1. januar 1975) var en engelsk fotballspiller. Griffiths, som var venstreback, spilte profesjonell fotball for Wolverhampton Wanderers, Bolton Wanderers og Manchester United. Griffiths rykket opp til øverste nivå i engelsk fotball tre ganger: en gang med Wolverhampton Wanderers og to ganger med Manchester United. Griffiths' karriere som profesjonell spiller endte ved utbruddet av andre verdenskrig.

## Meritter
### Wolverhampton Wanderers
* Football League Second Division: 1931/32
### Manchester United
* Football League Second Division: 1935/36

## Referanser


## Litteratur
* 
* 

## Eksterne lenker
* «Jack Griffiths», spillerstatistikk fra StretfordEnd.co.uk
Ingunn Dybendal

**Ingunn Dybendal** (født 15. juli 1986) er en norsk illustratør. Hun har utdannelse i illustrasjon fra University College Falmouth i Falmouth helt sørvest i England der hun var ferdig i 2009. Hun har siden arbeidet i Oslo, fra 2013 i illustratørfellesskapet «Illustratørene». Hun har blant annet tegnet til artikler i tidsskriftene *[[Aftenposten K]]*, *[[ENO Music magazine]]*, *[[NATT&DAG]]* og *[[Vinduet]]*. 

Ingunn Dybendal lager særlig dekorative tegninger med naivistiske figurer og grafiske flater og mønstre i dempet fargepalett.

## Eksterne lenker
* Egenpresentasjon på tumblr.com
* Bildeeksempler
Zita Szucsánszki

**Zita Szucsánszki** (født 22. mai 1987 i Budapest) er en ungarsk håndballspiller. Hun spiller på Ungarns landslag og for den ungarske klubben .

Szucsánszki ble i 2011 stemt frem som årets håndballspiller i Ungarn.

## Karriere
### Klubb
Szucsánszki begynte med håndball som 13-åring i den lokale klubben Budapest Postás, men meldte i 2002 overgang til Budapest Spartacus hvor hun også fikk sin seniordebut. Szucsánszki signerte i 2005 under for storklubben , som hun ble ungarsk seriemester med i 2007 og har i europeisk sammenheng vunnet Cupvinnercupen med to ganger, i 2011 og 2012, samt EHF-cupen i 2006.

### Landslag
Szucsánszki fikk sin debut for det ungarske kvinnelandslaget i en kamp 4. november 2006 mot Slovakia, og har siden representert Ungarn i tre verdensmesterskap (2007, 2009, 2013) og tre europamesterskap (2008, 2010, 2012).

## Meritter
### Klubb
#### Ferencváros
* Nemzeti Bajnokság I:
** Seriegull 2007
** Seriesølv 2006, 2009, 2012
** Seriebronse 2008, 2011
* Magyar Kupa:
** Cupfinalist 2007, 2010
* EHF-cupen:
** Vinner 2006
* Cupvinnercupen:
** Vinner 2011, 2012
** Semifinalist 2007

### Landslaget
* Håndball-EM for kvinner
** Bronsemedaljør 2012

### Individuelt
* Årets håndballspiller i Ungarn: 2011

## Referanser


## Eksterne lenker
*
Frank McPherson

**Francis Comber «Frank» McPherson** (født 14. mai 1901 i Barrow-in-Furness, død 5. mars 1953) var en engelsk fotballspiller. McPherson, som var spiss, startet sin profesjonelle karriere i skotske Partick Thistle, før han tilbragte nesten tjue år i The Football League som spiller i Chesterfield Municipal, Barrow, Manchester United, Watford og Reading.

## Referanser


## Litteratur
* 
* 

## Eksterne lenker
* «Frank McPherson», spillerstatistikk fra StretfordEnd.co.uk
Søren Espersen

**Søren Espersen** (født 1953) er en dansk politiker (DF). Han har vært medlem av Folketinget siden 2005 og politisk nestformann i Dansk Folkeparti siden 2012.

## Familiebakgrunn og yrkesliv
Han vokste opp i Svenstrup i Himmerland som sønn av skoleinspektør og klokker Peder Christian Espersen og husmor Inger Lund. Hjemmet var preget av grundtvigianismen og interesse for sang og musikk.

Etter studentereksamen ved Hasseris Gymnasium i Aalborg i 1973 og førstegangstjeneste i Søværnet studerte han teologi ved Københavns Universitet og journalistikk ved Danmarks Journalisthøjskole. Espersen var journalist i lokalavisen *Dagbladet Ringsted* i Ringsted i 1980, i tabloidavisen *[[B.T. (avis)|B.T.]]* 1980–1988 og i ukebladet *Billed-Bladet*, som fokuserer på kongehuset, 1992–1996. Han var pressesjef i Dansk Folkeparti på Christiansborg 1997–2005.

Søren Espersen er giftet seg i 1981 med engelske Yvette Kim Fay, som har vært reklametegner for Dansk Folkeparti. Mellom 1988 og 1992 var de bosatt i London, der Espersen arbeidet som frilansjournalist. Han har barn.

## Politisk arbeid
Espersen var medlem av Venstresocialisterne i Aalborg i 1960-årene, men meldte seg ut gymnastiden, fordi han var uenig i partiets kritikk av Israel. Espersen regnes stadig som en markant Israel-sympatisør i Folketinget.

Han meldte seg inn i Fremskridtspartiet etter å ha flyttet tilbake fra London i 1992, etter sigende i skepsis til EU, innvandring og oppstandelsen rundt utgivelsen av *[[Sataniske vers (roman)|Sataniske vers]]* av Salman Rushdie. Han var nominert til Folketinget fra Præstø krets for Fremskridtspartiet 1992–1995 og kandidat til Europaparlamentet i 1994. I 1995 fulgte han blant andre Pia Kjærsgaard over i Dansk Folkeparti, der han ble ansatt som pressesjef og valgt til formann i København-avdelingen i 1997. Espersen har spilt en sentral rolle som partistrateg og rådgiver for Kjærsgaard.

Han har vært valgt til Folketinget fra Sjællands storkrets siden 2015, og var valgt fra Københavns amtskrets 2005–2007 og Københavns omegns storkrets 2007–2015. Espersen er Dansk Folkepartis utenrikspolitiske ordfører. Han var medlem av Folketingets presidium 2007–2012 og medlem av Folketingets delegasjon til Nordisk råd 2005–2006. I 2012 overtok han den politiske nestformannsposten i partiet etter Peter Skaarup.

## Referanser




## Eksterne lenker
* 
* 
*
Stumblin’ In

**«Stumblin' In»** er en sang skrevet av Nicky Chinn og Mike Chapman som ble innspilt av Chris Norman og Suzi Quatro og gitt ut på Quatros album *[[If You Knew Suzi...]]* i 1978. Sangen ble også gitt ut på singel senere samme år. Singlenen kom på 2.-plass i Australia, 4.-plass i USA og 41.-plass i Storbritannia. Sangen ble Normanns eneste singel utenfor Smokie som kom inn på USAs *[[Billboard Hot 100]]*, og Quatros eneste topp 40-hit i USA. 

Quatro spilte den inn igjen i studio i 1996 og ga den ut på albumet *[[What Goes Around - Greatest & Latest]]*.
RSO

***RSO*** var et plateselskap som ble grunnlagt av Robert Stigwood i 1973. *RSO* står for *Robert Stigwood Organisation*

## Artister

* Bee Gees
* Yvonne Elliman
* Eric Clapton
* Andy Gibb

## Filmumsikk

* *Fame*
* *Sparkle*
* *Star Wars Episode V: The Empire Strikes Back*
* *Star Wars Episode VI: Return of the Jedi*
* *Times Square*
* *Grease*
* *Saturday Night Fever*
Johan Ludvik Løvald

**Johan Ludvik Løvald** (født 14. mai 1943 i Brunlanes i Vestfold) er en norsk diplomat.

Han er utdannet innen statsvitenskap, først med studier ved Universitetet i Oslo. Dernest tok han en doktorgrad (Ph.D.) ved Northwestern University i Evanston i Illinois, USA, på en avhandling om Forente nasjoner med tittel «Planning the future of ocean space : a case study of the United Nations Sea-bed Committee, 1968-1970».  I 1970 ble han tilsatt i Utenriksdepartementet og har blant annet vært ambassadør til Ottawa og ved Norges faste delegasjon til De forente nasjoner i New York. Han har også sittet i styret til International Peace Institute (IPI), der Terje Rød-Larsen var leder inntil oktober 2020.

## Posteringer
* 1973–1975 2. ambassadesekretær ved Norges ambassade i Beijing, Kina.
* 1977–1980 ambassadesekretær ved  Norges faste delegasjon til De forente nasjoner i New York
* 1985-1986 byråsjef/Nedrustningskontoret i UD.
* 1986–1989 ambassaderåd ved Norges delegasjon til NATO i Brussel, Belgia
* 1989–1991 underdirektør i UD.
* 1992–1993 avdelingsdirektør i UD.
* 1993–1996 ekspedisjonssjef i politisk avdeling i UD.
* 1996–2000 ambassadør ved Norges ambassade i Ottawa, Canada
* 2000–2003 assisterende utenriksråd i UD
* 2003–2008 ambassadør ved Norges faste delegasjon til De forente nasjoner i New York City.

## Referanser
Jacqueline de Jong

**Jacqueline de Jong** (1939–2024) var en nederlandsk maler, skulptør og redaktør for *[[The Situationist Times]]*. 

I 1959 besøkte hun London og ble venninne med den danske kunstneren Asger Jorn. Han var 45 år gammel, mens hun var 20. Hun ble medlem av den situasjonistiske internasjonale i 1960. Da Constant Nieuwenhuys ble ekskludert overtok hun ansvaret som den nederlandske fraksjonen.

Henie Onstad kunstsenter har flere av Jacqueline de Jongs verk i sin samling.

## Referanser


## Eksterne lenker
*
Don’t Change My Luck

***Don't Change My Luck*** er en sang skrevet av Nicky Chinn og Mike Chapman som ble spilt inn og gitt ut på albumet *[[If You Knew Suzi...]]* med Suzi Quatro i 1978. Sangen ble også gitt ut på singel i 1979. Singelen kom på 72.-plass i Australia.
Australian Dictionary of Biography

**Australian Dictionary of Biography** (ADB eller AudB) er et nasjonalt samarbeidsforetak grunnlagt og vedlikeholdt av Australian National University (ANU) med formål om å produsere pålitelige biografiske artikler om eminente og nevneverdige personer i Australias historie.

## Referanser




## Eksterne lenker
* 
* National Centre of Biography
*
Norges delegasjon til NATO

**Norges delegasjon til NATO** (NORDEL) er utenriksstasjon som ivaretar Norges interesser ved NATOs hovedkvarter i Brussel.

Delegasjonen ble etablert i 1950 i London og flyttet i 1952 til Paris, der det ble etablert en felles delegasjon til Organisasjonen for økonomisk samarbeid og utvikling (OECD) og NATO. Etter at man i 1966 flyttet det militære hovedkvarteret Supreme Headquarters Allied Powers Europe fra Paris til Mons i Belgia, ble den norske delegasjonen i 1967 flyttet til Brussel og NATOs hovedkvarter der.

Delegasjonen ledes av den norske NATO-ambassadøren som også er Norges faste representant til Det nordatlantiske råd som møtes to ganger i uken til lunsj og uformelle samtaler. NORDEL ledes fra 2018 av ambassadør Øystein Bø og har et tyvetall medarbeidere med kontorer i NATO sitt hovedkvarter.

I Brussel ligger også Norges ambassade til Belgia og Norges delegasjon til EU som utgjør Norges største utenriksstasjon.

## Se også
* Liste over norske NATO-ambassadører
* Militærmisjonen i Brussel

## Referanser


## Eksterne lenker
* http://www.norway-nato.org/
Deltasenteret

**Deltasenteret** (av: *Deltagelse og tilgjengelighet for alle*) var statens kompetansesenter for deltakelse og tilgjengelighet for mennesker med nedsatt funksjonsevne, etablert i 1996. 

Senteret ble først etablert som et prosjekt under Rikstrygdeverket. Fra 2001 var senteret organisert som et statlig kompetansesenter under Sosial- og helsedepartementet, og i 2002 kom Deltasenteret inn i det nyetablerte Sosial- og helsedirektoratet. Fra 2010 ble senteret flyttet til Barne-, ungdoms- og familiedirektoratet (Bufdir), som en egen seksjon. Ved en omorganisering av Bufdir i 2018 ble Deltasenteret helt integrert i direktoratet som *Seksjon for likestilling og universell utforming*, og med det avviklet som et eget senter. 

Deltasenterets hovedmålsetning var å bidra til at personer med nedsatt funksjonsevne kunne ta del i samfunnet på linje med andre. Senterets visjon var *Deltakelse og tilgjengelighet for alle*. Deltasenteret skulle gjennom sitt arbeid bidra til regjeringens målsettinger på området.  

## Se også
* Barne-, ungdoms- og familiedirektoratet (Bufdir) 
* Likestillings- og diskrimineringsloven
* Universell utforming

## Eksterne lenker
* NOU 2009:14 – Et helhetlig diskrimineringsvern
* NOU 2010:5 – Aktiv deltakelse, likeverd og inkludering
Erna Mørch

**Erna Mørch** (senere gift *Ramsbacher*) er en norsk musikk- og plateartist som gjorde seg bemerket med et par singelutgivelser på 1960-tallet. Hun gjorde i tiden etter dette en viss karrière i Østerrike og Norge.

I Norge opptrådte hun mye sammen med Tønsberg Swing & Jazz Group.

## Diskografi
*Singel: «Send ingen røde roser» / «Nino», 1964 - Triola (Arne Bendiksen)
*Singel: «En norsk soldat» / «Mamutschka», 1966 - Triola 

## Kilder
*45-sleeves.com*

## Eksterne lenker
* 
*
Indre Fiskelausvatnet

**Indre Fiskelausvatnet** er en innsjø mellom Aursfjorden og Storsteinnes i Balsfjord kommune i Troms. Det ligger 161 meter over havet og har et areal på . Vatnet har utløp mot vest gjennom den rundt 700 meter lange Storelva, som renner ned til Ytre Fiskelausvatnet. Fra Ytre Fiskelauvatnet renner Lakselva videre vestover til Aursfjorden.

## Referanser